《壬辰岁过旧居》
唐代·独孤及

少年事远游，出入燕与秦。离居岁周天，犹作劳歌人。

负剑渡颍岁，归马自知津。缘源到旧庐，揽涕寻荒榛。

邻里喜相劳，壶觞展殷勤。酒阑击筑语，及此离会因。

丈夫随世波，岂料百年身。今日负鄙愿，多惭故山春。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。